**Njuolggadusat ovttasbarguprošeavttat**

**Ulbmil**

Dáiddafoandda ruhta galgá sámi dáiddáriidda addit vejolašvuođa ovdánahttit dáiddalaš doaimmaset.

**Ovttasbargoprošeavttat**

• Foandda ruhta galgá geavahuvvot dáiddagaskasaš ovttasbargoprošeavttaide main leat uhcimus guokte dáiddársuorggi, dahje ovttasbargoprošeavttaide sámi dáiddáriid gaskka, ja sámi dáiddáriid ja eará eamiálbmot dáiddáriid gaskka. Juolluduvvon ruhta galgá juohkásit nu dássálaga go vejolaš prošeavtta oassálasti dáiddáriid gaskka.

• Sáhttá ohcat doarjaga 200 000 ruvnnu rádjái.

• Ruhta juolluduvvo dušše prošeavttaide mat álggahuvvojit ohcanjagi, iige prošeavttaide mat leat jo álggahuvvon dahje heaittihuvvon.

• Ohccit eai sáhte vuordit oažžut prošeavtta ollásit ruhtaduvvot Dáiddafoandda ruđain. Bušeahtas ferte leat iežasoassi, ja eará ruhtagáldut fertejit leat almmuhuvvon.

• Ohccit eai sáhte vuordit máŋgii oažžut doarjaga seamma prošektii.

• Dáiddafoandda ruđa ii sáhte geavahit dáid ruhtadit:

- girjealmmuhemiide ja girječálliid bálkkáide girjealmmuhemiid oktavuođas

- skearruid buvttadeapmái

- eaŋkilolbmuid ohcamušaide

- investeremiidda

• Ohcanáigemearri lea ođđajagimánu 10.b. juohke jagi

**Eavttut juolludemiin ovttasbargoprošeavttaid ektui**

Váldonjuolggadussan galgá Dáiddafoandda juolludemiin deattuhit

- dáiddalaš sisdoalu

- uhcimusat guokte dáiddasuorggi leat ovddastuvvon

- ovttasbarggu eará eamiálbmotdáiddáriiguin

- ávkki sámi servodahkii

**Go lea juolluduvvon ruhta ovttasbargoprošeavttaide**

• Áigemearri čađahit prošeavtta lea 2 jagi.

• Go prošeakta álggahuvvo, de galgá Dáiddafoandda bivdima bokte máksit beali doarjagis. Loahpa máksit go leat ožžon dárkkistuvvon rehketdoalu, dahje man guovttis leaba vuolláičállán.

**Oktosaš dieđut ovttasbargoprošeavtta ja AD HOC ektui**

• Ohcan galgá devdot dihto ohcanskovvái ja visot čuoggát galget leat dievaslaččat devdojuvvon.

• Doarjja galgá merkejuvvot dan dihto prošektii ja ii sáhte geavahit masage earái

• Dáiddafoanda galga álohii namahuvvot prošeavtta ruhtadangáldun, omd. plahkáhtain, prográmmas, buvttadusain ja neahttasiidduin gos prošeakta ovddastuvvo jna.

**Ovttasbargoprošeavtta**

• Ferte raporteret mearriduvvon skovvái.

• Galgá čállit raportta mas čilge prošeavtta ja mas árvvoštallá bohtosiid prošeavtta ulbmiliid ektui, gč. ohcamuša. Golut galget čuovvut gollomerošteami spesifiserema nu ahte čielgasit oaidná masa doarjja lea geavahuvvon.

• Sámi Dáiddárráđi čállingoddi dárkkista raporttaid dábálaš govttolašvuođain ja árvvoštallá leatgo stipeandaruđat geavahuvvon juolludusa eavttuid mielde. Čállingotti árvvoštallan čađahahuvvo dan vuođul maid stipeandaohcci ieš lea almmuhan.

• Dáiddafoanda ja Riikarevišuvdna sáhttet dárkkistit leago Dáiddafoandda juolludeapmi geavahuvvon eavttuid mielde, geahča Stuoradikki juolludannjuolggadusaid § 10.

• Jus ii čállo raporta, de ferte juolluduvvon ruđa máksit ruovttoluotta. Dáiddafoandda juolludusaid oažžut geat eai sádde raportta, sáhttet massit vuoigatvuođa oažžut doarjaga Dáiddafoanddas.

• Jus prošeakta ii čađahuvvo áigemeari siskkobealde, mannet ruđat ruovttoluotta Dáiddafoandii.

• Jus áigu maŋidit čađaheami áigemeari, de ferte ohcat ovdal čađahanáigemeari.

Dákkár ohcan sáddejuvvo Sámi Dáiddárráđi čállingoddái guhte gieđahallá dan.

• Rievdaduvvon geavaheapmi doarjaga ektui ferte ovdalgihtii leat dohkkehuvvon Dáiddafoanddas.

**Váidinvejolašvuohta**

• Váidináigemearri lea 3 vahkku dan rájes go ohcci oažžu dieđu mearrádusa birra, gč. hálddašanlága § 29.

• Ohccit geaid ohcan hilgojuvvo, sáhttet váidit hilgunmearrádusa hálddašanlága § 2, goalmmát lađđasa ja hálddašanlága kap VI vuođul.

• Ii sáhte guoddalit fágalaš árvvoštallama man vuođul lávdegoddi lea dahkan mearrádusa. Váidinvuoigatvuohta lea ráddjejuvvon dasa mii guoská áššemeannudeapmái ja riektegeavaheapmái.

• Dáiddafoanda meannuda váidaga ja sáhttá rievdadit mearrádusastis. Jus dáiddafoanda doalaha mearrádusas, de sáhttá mearrádusa váidit Sámi Dáiddárráđi stivrii.